Biržu meteorīts

thumb|300px|Meteorīta nokrišanas apkaime 1865. gada kartē. 
**Biržu jeb Leimaņu meteorīts** ir L hondrītu grupas meteorīts, kas 1863. gada 2. jūnijā ap pulksten 7.30 no rīta nokrita pie Žeikaru mājām Bullīšu, tolaik Biržu mežniecības (*Unterforstei Buschhof*) teritorijā Salas pagastā. Tā svars bija aptuveni 5,2 kg un tas ietriecās zemē pusmetru dziļumā. 
Tā apzīmēšanai vēlāk lietoti dažādi nosaukumi (Biržu, Leimaņu, Bullīšu, Žeikaru meteorīts).
Lielākais 1018 gramu smagais Biržu meteorīta fragments atrodas Tartu Universitātes kolekcijā. 8,7 gramus smags fragments atrodas ekspozīcijā “Latvijas minerāli” LU Dabas mājā, pārējie trīs meteorīta fragmenti un viens plānslīpējums - Meteorītu muzejā Rīgā. Citi Biržu meteorīta fragmenti atrodas pasaules muzeju kolekcijās un privātkolekcijās. 
Latvijas Nacionālais dabas muzejs (LNDM) 2025. gadā iegādājās meteorīta fragmentu, kas ir 2,95 cm garš, 1,99 cm plats, 0,29 cm augsts un sver 4,46 g.

## Vēsture
[thumb|upright=1.2|Pirmais Biržu meteorīta krišanas apraksts ''[Rigasche Zeitung*.]]
Pirmā ziņa par meteorīta kritienu parādījās 1863. gada 16. jūnijā laikrakstā *Rigasche Zeitung*, №127. Saskaņā ar nezināma autora ziņojumu laikrakstā pie pilnīgi skaidrām debesīm un bezvēja, vairākas sekundes bija dzirdama caururbjoša skaņa. Tā tika sadzirdēta vairākas jūdzes apkārt, kam sekoja sprādziena troksnis un atbalss. [[Kurzemes literatūras un mākslas biedrība]]s ikmēneša sēdē 1863. gada 6. novembrī Dr. [[Kārlis Bursi]] uzstājās ar ziņojumu (publicēts nedēļas izdevumā *Inland*, №49), kurā norādīja, ka troksnis nāca no ziemeļiem un drīzāk no horizonta dziļuma, nevis no mākoņu augstuma. Detonācijas bija dzirdamas līdz 2½ un 3¼ jūdžu attālumā uz ziemeļiem un ziemeļaustrumiem (Daugavas virzienā) un 3-3½ jūdžu attālumā uz dienvidrietumiem no meteorīta krišanas vietas. Meteora krišanas liecinieks bija ganuzēns Mārtiņš Gērings. Krišanas vieta atradās 400 soļu attālumā uz dienvidaustrumiem no Žeikaru mājām, uz uzarta lauka ar pelēku, grants augsni. Bedre nebija vertikāla, bet slīpa, virzienā no rietumiem uz austrumiem, kas norāda uz meteorīta krišanas virzienu. No akmens tika atšķelti nelieli fragmenti, jo vietējie iedzīvotāji uzskatīja, ka debesu akmeņiem ir dziednieciskas īpašības. Atlikusī galvenā masa un viens mazs gabals svēra 4365,4 g un 59,75 g (kopā 4425,1 g jeb 10,8 mārciņas). 

1863. gada 17. augustā [[Tērbatas Universitāte]]s laikrakstā №189 ziņots, ka lielākā daļa no meteorīta atradās ģeologa [[Konstantīns Grēvinks|Konstantīna Grēvinka]] rīcībā un īpašnieks iecerējis lielāko daļu no tās dāvināt Tērbatas Universitātes Mineraloģijas kabinetam. Vēlāk tika ziņots, ka universitāte saņēma Biržu meteorīta 4365,4 gramu smagu paraugu, bet Kurzemes provinces muzejam atstāja 59,75 g gramu fragmentu. 

[[Konstantīns Grēvinks]] 1864. gadā meteorīta krišanu aprakstīja šādi: 


No [[Kārlis Bursi|Kārļa Bursi]] apraksta avīzē *Inland* (1863):
[[Attēls:Biržu meteorīta krišanas apraksta sākums Inland 1863.jpg|thumb|Upright=1.2|]]
[[Attēls:Biržu meteorīta krišanas apraksts Inland 1863.jpg|thumb|Upright=1.2|Biržu meteorīta krišanas apraksts (*Inland'', 1863).]]

## Literatūra
* Grewingk Constantin C.A. von, (1863), Baltische Meteorite, Dorpater Tagesblatt, 189, s. [4-6], August 1863.
* Grewingk Constantin C.A. von, Schmidt Carl E.H., (1864), Ueber die Meteoriten-Fälle von Pillistfer, Buschhof und Igast in Liv- und Kurland (Mit zwei Tafeln und einer Karte.[22]), Archiv für die Naturkunde Liv-, Ehst- und Kurlands, Erste Serie, Dritter Band, Dorpat 1864, s. 421-556 
* Rigasche Zeitung, (1863), nr 127 
* Rose Gustav, (1863), Ueber zwei neue Meteoritenfälle, Annalen der Physik, 120, Bd. 196, 1863, s. 619-623
* Schweder G., (1863), Correspondenz-Nachricht aus Riga, über den Fall eines Meteoriten am 2. Juni, Wochenschrift für Astronomie, Meteorologie und Geographie, nr 29, 1863, s. 229-230
* Тийрмаа Р.Т., (1983), Каталог метеоритов коллекции Института геологии АН ЭССР на октября 1981 г. Метеоритика, vol. 42, 1983, s. 170-182.
* Явнель Александр Александрович, Иванов Андрей Валерьевич, Заславская Н.И. (1986), Каталог метеоритов коллекций Советского Союза. Ротапринт ГЕОХИ АН СССР, 1986, ss. 221

## Skatīt arī
* Līksnas meteorīts
* Baldones meteorīts
* Neretas meteorīts

## Atsauces